OzLabs/hebrew-wiki-articles huggingface dataset:
שמורת החרמון

[[שילגן חרמוני בשמורה]]
אחת הכניסות לשמורת החרמון. כניסה זו נמצאת בחניון התחתון שבאתר החרמון
[[סטירית ההרים בשמורה]]
שמורת החרמון או שמורת הר החרמון היא שמורת טבע מאושרת, העתידה להשתרע על פני שטח של כ-85,000 דונם בשטחי הר חרמון וסביבו, ועתידה להיות השמורה הגבוהה והצפונית ביותר בישראל.

השמורה המתוכננת אינה כוללת את אתר החרמון והגן הלאומי מצודת נמרוד המהווים מובלעות בתוך השמורה, וכן את מושב נווה אטי"ב ומעיין הבניאס.

== היסטוריה ==
ההפקדה של תוכנית מספר ג/20776 פורסמה בילקוט הפרסומים ב-27 ביולי 2016. בינואר 2022, אושרה השמורה בוועדה מחוזית צפון.

== החי והצומח בשמורה ==
=== החי ===
==== יונקים ====
בין היונקים החיים בשמורה נמצאים: נברן שלג, תן זהוב, שועל מצוי, זאב הודי, חזיר בר, יערון חרמוני, דלק הסלעים ועוד.

==== עופות ====
[[בקעת מן ובריכת מן שבשטח השמורה]]
בין העופות החיים בשמורה נמצאים: בזבוז לבנון, חצוצרן החרמון, צוקית חכלילית, סלעית חורף, אירניה, שיחנית גדולה, סלעית קיץ, צחיחנית החרמון ועוד.

==== זוחלים ====
בין הזוחלים החיים בשמורה נמצאים: צפע החרמון, לטאה חרמונית, שממית החרמון ועוד.

==== פרפרים ====
23 ממיני הפרפרים החיים בשמורה ייחודים לה וכוללים את: סטירית החרמון, סטירית הלבנון, סטירית הפסים, שילגן חרמוני ועוד מינים רבים.

=== הצומח ===
בשמורה חיים מיני הצמחים: אלון חרמוני, דובדבן שרוע, צבעוני החרמון ועוד.

== אתרים בשמורה ==
ישנם אתרים רבים בתחומי השמורה:
* ביר א-צבא – יישוב קדום
* בקעת מן – בקעה באזור כתף חרמון
* ברכת נקר – ברכה עונתית
* העיר האבודה - אתר קדום
* הר אגס – פסגה בכתף שיאון
* הר בין הבתרים – אתר קדוש – לפי המסורת כאן התקיים מעמד ברית בין הבתרים
* הר כחל – פסגה בשלוחה המרכזית של דרום החרמון
* חוות מע'ר שבעא – שתי חוות קדומות
* כתף שיאון – שלוחתו המערבית של דרום החרמון
* מצפה בולען
* מצפה הר דב – תצפית לכװן מערב
* מצפה רמתא – תצפית לצור בצפון ולכרמל בדרום
* נבי חזורי – קבר וחורשה הקדושים לדרוזים
* נחל גובתה – ראשו בהר חבושית ונשפך לנחל חרמון סמוך לעין בניאס
* נחל גלשון – אפיק הנשפך לנחל גובתה
* נחל זבדים – ראשו ליד כפר רמתא ונשפך לנחל שיאון
* נחל חזורי – יובל לנחל גובתה
* נחל סנאים – אפיק הנשפך לנחל שיאון, לידו יישוב קדום
* נחל סער – אחד מיובליו של נחל חרמון
* נחל ערער – ראשו ליד התחנה התחתונה של אתר הסקי, נשפך לנחל שיאון
* נחל שיאון – ראשו ליד מוצב החרמון הסורי, נשפך לנחל חרמון
* עמק בולען – עמק המורכב מקבוצת דולינות גדולות
* עמק דובדבן
* עמק שנונים – עמק ובמרכזו ברכת שנונים

== קישורים חיצוניים ==
* [https://inature.info/wiki/שמורת_החרמון שמורת החרמון], באתר טבע ונופים בישראל
* [https://www.parks.org.il/new/chermon-3/ שמורת החרמון], באתר רשות הטבע והגנים

== הערות שוליים ==

קטגוריה:החרמון
קטגוריה:רמת הגולן: שמורות טבע
כרמל בין

כרמל בין (נולדה ב-18 בנובמבר 1994) היא שחקנית ישראלית.

== ביוגרפיה ==
כרמל בין נולדה וגדלה במושב ניר צבי, לאמא פסיכולוגית ולאבא בעל חברה לגידור אלקטרוני. את שירותה הצבאי עשתה בסיירת מטכ"ל בתפקיד מסווג. לאחר שירותה הצבאי החלה ללמוד בשנת 2016 בבית הספר למשחק יורם לוינשטיין, אך עזבה לאחר שנתיים.

== קריירה ==
בשנת 2009 שיחקה בסרט גמר של אביגייל זילברמן "נקמה בחמישה צעדים". באותה שנה שיחקה בתפקיד אורח בסדרת האינטרנט "סנאי סנאי", שם שיחקה עורכת עיתון צעירה.

בשנת 2015 השתתפה בקליפ לשיר "חם ביפו" של הזמר גדי רונן. בשנת 2016 שיחקה בשני סרטי גמר: "ואף אחד לא רואה" סרטו של יועד מור, ו"לשמור עליי" בבימוי נבו שיראזי. היא שיחקה גם בסרט עצמאי "כפיות" של שירה חימוביץ. בשנת 2017 שיחקה בסרט העצמאי "Tonight you belong to me" בבימויו של עילי זוזובסקי.

בשנת 2019 שיחקה בהצגה "השיבה" בתיאטרון הקאמרי, הצגה בהשראת סיפור חייה של יהודית הרמן. באותה שנה שיחקה בסרט הגמר "אולי זה לא רעיון כל כך טוב" בבימויה של משי שי.

בשנת 2020 החלה לשחק בסדרת הדרמה קומית "המפקדת" המשודרת ב-כאן 11, בתפקיד אור צימרמן (צימר), מ"כית של נערות "איתן". באותה שנה החלה לשחק בהצגה "לאסוף את השברים" של תיאטרון השעה, בתפקיד תמר, תלמידה חדשה מאנגליה שמצטרפת לתלמידים צעירים שבונים דגם חללית בשביל לזכות בתחרות של נאס"א. בנוסף, בין שיחקה בהצגה "בגדי המלך" של תיאטרון גשר. שיחקה בסרט קצר "טור פרידה" של רוני ניניו ובסרט העצמאי "הדף" של נועם סובוביץ.

בשנת 2021 החלה לשחק בהצגה "משחקים בחצר האחורית" של תיאטרון בית ליסין, בתפקיד דבורי. ההצגה מבוססת על פרשת האונס בקיבוץ שמרת ובין מגלמת את בת דמותה של הנאנסת. בשנת 2022 החלה לשחק בהצגה ״המלט״, בתיאטרון בית ליסין בתפקיד אופליה, מחזה שייקספיר. 

בשנת 2023 החלה לשחק בהצגה "הורים איומים" מאת ז'אן קוקטו בבימויו של גדי רול בתיאטרון בית ליסין. באותה שנה, כיכבה לצדו של דרור קרן בסרט טור פרידה.

== חיים אישיים ==
משנת 2020 בין החלה להיות בזוגיות עם השחקנית ג'וי ריגר, אותה הכירה על הסט של סרט קצר שביים ניר שלטר, שם שיחקו יחד. בדצמבר 2022 בין וג׳וי נפרדו.

באפריל 2023 פורסם כי היא נמצאת בקשר רומנטי עם השחקן אסף יונש אותו הכירה בעבודתה בתיאטרון בית ליסין.

== קישורים חיצוניים ==

* 

== הערות שוליים ==

2022 01
קטגוריה:שחקניות קולנוע וטלוויזיה ישראליות
קטגוריה:ניר צבי: אישים
קטגוריה:שחקניות תיאטרון ישראליות
קטגוריה:שחקנים להט"בים ישראלים
קטגוריה:ישראליות שנולדו ב-1994
קטגוריה:ישראלים שנולדו ב-1994
נקודת יובקוב

[[מפה טופוגרפית של האי ליווינגסטון והאי סמית'.]]
נקודת יובקוב (באנגלית: Yovkov Point; בבולגרית: Йовков нос) היא לשון יבשה בחוף הדרום-מערבי של האי גריניץ', באיי שטלנד הדרומיים, שבאנטארקטיקה.

אורכה של לשון היבשה 150 מטרים, והיא יוצאת מהיבשה לכיוון דרום, לתוך מצר מקפארליין.

לשון היבשה מהווה את הצד הצפון - מערבי של פתחו של מפרצון קראמולין.

נקודת יובקוב ממוקמת 3.6 קילומטרים דרומית - מזרחית לנונאטאק קרסבלפט;

נקודת יובקוב ממוקמת 2.2 קילומטרים דרומית - דרום-מערבית לגבעת לויד;

נקודת יובקוב ממוקמת 2.95 קילמטרים מערבית לרכס טיי;

נקודת יובקוב ממוקמת 1.98 קילומטרים מערבית - צפון-מערבית לנקודת קספיצ'ן.

== היסטוריה ==
לשון היבשה התגלתה כתוצאה מנסיגתו של קרחון מורגש בסוף המאה ה-20 ותחילת המאה ה-21. מאחר שהייתה מכוסה קרחון, לא התגלה קודם לכן בסקרים קודמים.

הנקודה התגלתה במסגרת הסקר הטופוגרפי הבולגרי Tangra 2004/05. הנקודה מופתה על ידי סוקרים בולגרים בשנת 2005 ובשנת 2009.

לשון היבשה נקראת על שם הסופר הבולגרי יורדן יובקוב (Yordan Yovkov).

== קישורים חיצוניים ==
* [http://apcbg.org/gazet-bg.pdf נקודת יובקוב] בגאזט האנטארקטי הבולגרי 
* [https://data.aad.gov.au/aadc/gaz/scar/display_name.cfm?gaz_id=134762 נקודת יובקוב] באתר הגאזט האנטארקטי של ממשלת אוסטרליה
* [https://copernix.io/#?where=-59.90715441537474,-62.5074363637101,16&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

יובקוב
יובקוב
יעקב טננבוים

הגאון רבי יעקב טענענבוים אב"ד ור"מ פוטנאק הנהרי אפרסמון
רבי יעקב טננבוים (טענענבוים) (ה'תקצ"א, 1831 - ה'תרנ"ז 1897) היה רבה של העיר פוטנוק שבהונגריה, מחבר השו"ת נהרי אפרסמון, שמן אפרסמון על התורה ועוד, היה מגדולי רבני הונגריה במאה ה-19, פוסק ומנהיג אורתודוקסי בולט, ועמד בראשות ישיבה גדולה בהונגריה.

== ביוגרפיה ==
הגאון רבי מאיר טענענבוים אב"ד פוטנאק בעל אמרי מאירנולד בשנת ה'תקצ"א (1831) לאביו רבי זאב וולף טננבוים, רבה של ורפלט ומחבר הספרים 'פלגי מים' ו'רחובות הנהר', ולאמו סלאווא. נשא לאשה את דבורה, בתו של הנגיד רבי ראובן יעקב חיים רייכמן.

עוד בהיותו נער קטן הצטיין בהתמדתו בשכלו החריף והבקי ולמד אצל אביו הרחובות הנהר מווערפעלעט. אחר חתונתו בא לסנדרה והרביץ שם תורה בישיבתו במשך תשע שנים, בשנת תרי"ח נתקבל לאב"ד טאיה, בשנת תרכ"ט עבר לכהן כרב העיר טשאטה, ובשנת תרל"ג עבר לכהן כרבה של העיר פוטנוק למשך כ-23 שנה, שם נפטר ונקבר.

אחרי פטירת הגאון רבי חיים סופר המחנה חיים אב"ד בודאפעסט, שלחו קהל בודפשט כתב רבנות אליו, אולם לאחר שנועץ עם אחיו רבי שרגא צבי טננבוים הנטע שורק החליט שלא לקבל את התפקיד, כי יהיה לו שם הרבה ביטול תורה.

על פי האגדה היו לו שני מוחות, והיה כותב בפעם אחת בשני ידיו, בשפות שונות.

עמד בקשר הלכתי עם גאוני דורו, ונזכר בספרי המהר"ם שיק, מחנה חיים, חתן סופר, בית נפתלי, אהל אברהם, משיב דברים, אבני חושן והנטע שורק.

מחיבורו "שו"ת נהרי אפרסמון", ניכר שהיה מעמודי ההוראה בדורו וגדולי עולם מכל קצות הארץ פנו אליו בספקותיהם השונים.

== ספרו ==
*חיבר את השו"ת נהרי אפרסמון על פי החלקים אורח חיים ויורה דעה בשולחן ערוך.
*שמן אפרסמון על התורה, ועוד

== משפחתו ==
* בנו, רבי מאיר טננבוים אב"ד פוטנאק, חיבר את ספר הדרשות 'אמרי מאיר'.
* בנו, רבי מנחם מנדל טננבוים שימש כאב בית דין בעיר טורנא שבסלובקיה של היום.
* נכדו, בנו של רבי מנחם מנדל, הוא רבי משה טננבוים, שהיה רבה של העיר מילדוי-ספשי בסלובקיה.
* נכדו, בנו של רבי מנחם מנדל, הוא רבי שמואל טננבוים שהחליף את אביו כאב בית דין בעיר טורנא שבסלובקיה של היום, ונספה בשואה.

== קישורים חיצוניים ==

* [https://hebrewbooks.org/pdfpager.aspx?req=1457&pgnum=1 שו"ת נהרי אפרסמון], באתר היברובוקס.

* [https://hebrewbooks.org/pdfpager.aspx?req=35270&pgnum=1 שמן אפרסמון עה"ת], באתר היברובוקס.

* [https://hebrewbooks.org/pdfpager.aspx?req=37083&pgnum=1 אמרי מאיר עה"ת, מבנו רבי מאיר טננבוים רבה של פוטנאק]. באתר היברובוקס

* [https://beta.hebrewbooks.org/pdfpager.aspx?req=31336&pgnum=1 אילת השחר לאביו רבי זאב טננבוים רבה של ורפלט בעל רחובות הנהר/ולוית אור לבנו רבי מאיר טננבוים רבה של פוטנאק, על מגילת אסתר], באתר היברובוקס.

* [https://www.mytzadik.com/tzadik.aspx?id=564 על רבי יעקב טננבוים], באתר האנציקלומדיה להנצחת צדיקים
* [https://www.ivelt.com/forum/viewtopic.php?p=754875#p754875 תולדות משפחת הרבנים ארזי הלבנון - טננבוים (באידיש)] באתר אידישע וועלט

קטגוריה:רבנים הונגרים
קטגוריה:מחברי ספרות תורנית
יעקב טננבוים
קטגוריה:ילידי 1831
קטגוריה:נפטרים ב-1897
Love to Go

"Love to Go" הוא סינגל של התקליטן הבלגי, Lost Frequencies, שלישיית המוזיקה האלקטרונית ההולנדית, זונדרלינג , והזמר-יוצר הבריטי-זימבבואי, קלווין ג'ונס. השיר יצא, על ידי Found Frequencies וארמנדה מיוזיק, ב-17 באפריל 2020.<ref name="iTunes"></ref> השיר נמצא במיני-אלבומו השני של Lost Frequencies, Cup of Beats.

נכון לינואר 2022, השיר הושמע למעלה מ-92 מיליון פעמים בספוטיפיי,<ref></ref> ולמעלה מ-13 מיליון פעמים ביוטיוב.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!חברת תקליטים
!הערות
|-
! scope="row" |עולמי
| 17 באפריל 2020
|הורדה דיגיטלית, הזרמת מוזיקה
|Found Frequencies, ארמנדה מיוזיק
|
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
סטריפינג

סטריפינג (stripping. נקרא גם הפרדת קרומים) הוא הליך רפואי שבו מבוצעת פעולה של הפרדת קרומי שק מי השפיר מצוואר הרחם ודופן הרחם של אישה הרה הנצרכת להשראת לידה.

== מתי נעשית הפעולה ==
פעולת הסטריפינג מבוצעת בדרך כלל כאשר האישה ההרה או הצוות הרפואי מעוניינים לבצע פעולה שתהווה השראת לידה. למשל בהגיע ההרה לשבוע 42, או כשיש צורך לבצע את הלידה באופן יזום.

לעיתים אין אפשרות לעשות סטריפינג, כמו במקרה של שליית פתח או מצג עכוז. כמו כן תנאי הכרחי לביצוע הסטריפינג הוא פתיחה של אצבע לפחות בצוואר הרחם.
== אופן הפעולה ==
הסטריפינג מבוצע על ידי רופא או מיילדת, באמצעות הפרדה ידנית של קרומי שק ההיריון מדופן הרחם בתנועה סיבובית של 360 מעלות. פעולה זו גורמת לשחרור פרוסטגלנדינים המרככים את צוואר הרחם ובכך מכינים אותו ללידה. מלבד ריכוך הצוואר, פעמים רבות פעולה זו גם גורמת לצירים שיופיעו בתוך כ-24 שעות ויובילו לקידום תהליך הלידה. לעיתים יש לחזור על הפעולה מדי כמה ימים כדי לעורר את צירי הלידה.

פעמים רבות פרוצדורה זו גורמת לדימום קל כתוצאה מהפרדת הקרום.

== בהלכה ==
מכיוון שפעמים רבות הסטריפינג מלווה בדימום קל, יש סוברים שדם זה מחיל על האישה טומאת נידה. מנגד יש אומרים שדם שמופיע לאחר פעולה זו אינו מטמא, משום שהוא נחשב לדם מכה.<ref></ref><ref></ref> 

== קישורים חיצוניים ==

* [https://www.hadassah.org.il/birthinductionekinpatientinfo/ סטריפינג לזירוז לידה], באתר המרכז הרפואי הדסה

== הערות שוליים ==

קטגוריה:היריון ולידה
Humble Quest

Humble Quest הוא אלבום האולפן השלישי של הזמרת-יוצרת האמריקאית מארן מוריס. האלבום יצא לאור ב-25 במרץ 2022, על ידי חברת התקליטים קולומביה נאשוויל.<ref></ref><ref></ref>

== סינגלים ==
הסינגל המוביל של האלבום "Circles Around This Town", יצא לאור ב-7 בינואר 2022.<ref></ref>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|25 במרץ 2022
|הזרמת מוזיקה • הורדה דיגיטלית • תקליטור • תקליט
|קולומביה נאשוויל
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי מארן מוריס
קטגוריה:אלבומים באנגלית
קטגוריה:אלבומי קאנטרי פופ
אנטולי גסמן

אנטולי גריגורוביץ' גַסְמַן (ברוסית: Анаталий Григорьевич Гасман; 23 באוקטובר 1844 – 13 בדצמבר 1919) היה מדינאי רוסי. חבר הסנאט הרוסי, סגן שר המשפטים באימפריה הרוסית וחבר המועצה המדינית. יהודי מומר.

==ביוגרפיה==
נולד ב, בן למשפחה יהודית ענייה. בצעירותו הוכרו כשרונותיו ולכן בחרו הוריו עבורו בקריירה רבנית. הוא התקבל לישיבת רמיילס והיה ממקורביו של רבי בצלאל הכהן, זקן המו"צים בקהילה היהודית בעיר. חבר בן עשירים תושב סלונים שכנע אותו לעזוב את הקריירה הרבנית ולקבל השכלה כללית, השניים קיבלו בסתר שיעורים ברוסית והשלימו ידע כללי מפי תלמיד בית המדרש לרבנים וכעבור זמן קצר עברו ללמוד בו בעצמם. המוסד היה מזוהה עם תנועת ההשכלה הווילנאית ואחד מחבריו לספסל הלימודים היה הסופר והפובליציסט לב לבנדה. בבית המדרש שכלל גסמן את העברית שלו וזכה לקרבתם של המשורר אד"ם הכהן, קלמן שולמן ושמואל יוסף פין. ביוזמתו נדב אברהם מאפו את הכנסות החלק השני של ספרו "עיט צבוע" לטובת העניים שבתלמידי בית המדרש לרבנים. בכל תקופת שהותו במוסד זה, ובניגוד למקובל בקרב רוב ככל התלמידים בבית המדרש, הקפיד גסמן על שמירת חוקי ההלכה בהתאם לרמה המקובלת בבית הוריו.

לאחר תום לימודיו בבית המדרש לרבנים, נבחן והתקבל ללימודים בפקולטה למשפטים של אוניברסיטת פטרבורג במלגה ממשלתית מלאה. בתקופה זו התקרב לברון הוראצי גינצבורג. הוא תקף בסדרת מאמרים בעיתונות שפרסם בעילום שמו, את התובע העליון של הסינוד הקדוש קונסטנטין פוביידונוסצב הנודע בדעותיו האנטישמיות ובפעולותיו להצרת צעדי יהודי רוסיה. הוא השלים את לימודיו ב-1867 ולאחר מכן נשלח ללימודים גבוהים מחוץ לרוסיה במימון ממשלתי מלא. בשנים 1868–1882 עבד במשרד המשפטים של האימפריה הרוסית, בין היתר כיהן תקופה כשופט בערכאה נמוכה בסרטוב. בתקופת עבודתו בקזאן כקטגור ממשלתי, התנצר. הרקע להתנצרותו אינו ברור כל צרכו, ייתכן שהיה זה תנאי למינויו כקטגור וייתכן שהיה זה על רקע רומנטי, כדי לאפשר את נישואיו לבתו של נסיך שהציב את העניין כתנאי להסכמתו לנישואי בתו.

עם מינויו של ניקולאי מנסיין כשר המשפטים של האימפריה הרוסית ב-1885 התמנה גסמן כיועץ בכיר לשר. לאורך המחצית הראשונה של שנות ה-90 של המאה ה-19 הלך גסמן והתקדם בצמרת משרד המשפטים הרוסי. בתקופה הראשונה אחרי שהתנצר, ניסתה העסקונה היהודית בפטרבורג להיעזר בו, בתקווה למצוא בו "חבולסון שני", אך בפועל לא שיתף פעולה ואף פעל דרך קבע נגד היהודים. חברת מרבי השכלה ניסתה לנקום בו כלכלית לפי עצת מזכירה הקשיש יהודה לייב גורדון אך הניסיון נכשל.

ב-1895 התמנה כסנאטור ב. כשנבחר איבאן צ'גלוביטוב כשר המשפטים של האימפריה הרוסית, התמנה גסמן כסגנו. כשנתבקשה התערבותו כסגן שר המשפטים לטובת היהודים במשפט בייליס סירב להתערב.

גסמן נפטר ב-13 בדצמבר 1919 בפטרוגרד ונקבר בית הקברות ניקולסקויה במרכז העיר.

==לקריאה נוספת==
* ש"ל ציטרון, מאחורי הפרגוד: מומרים, בוגדים, מתכחשים, ב, וילנה, 1925. פרק V: אנאטולי גריגורוביטש גאסמאן עמ' 90–102

קטגוריה:סגני שרים בממשלת רוסיה
קטגוריה:האימפריה הרוסית: אישים
קטגוריה:וילנה: אישים
קטגוריה:יהודים מומרים רוסים
קטגוריה:מקבלי עיטור אלכסנדר נבסקי (האימפריה הרוסית)
קטגוריה:רוסים שנולדו ב-1844
קטגוריה:נפטרים ב-1919
יהודה ליטני

יהודה ליטני עם ראש עיריית [[חברון, מוחמד עלי אל-ג'עברי, סוף שנות ה-60]]
יהודה ליטני (1943 – 12 בינואר 2022) היה עיתונאי, פרשן וכתב ישראלי לענייני פלסטינים, וכן עורך, דובר ומתרגם.

== ביוגרפיה ==
יהודה ליטני נולד בירושלים בשנת 1943 לחיים (הנריק) לייטאיזן, בעל בית מלאכה לצורפות שעלה לארץ ישראל מפולין ב-1939, ערב מלחמת העולם השנייה, ולנחמה, בת למשפחת פת הירושלמית, שבבעלותה היה קפה פת ברחוב הנביאים בעיר. הוא למד בגימנסיה העברית רחביה במגמת מזרחנות וב-1961 התגייס לצה"ל ושירת ביחידה 515 (לימים יחידה 8200) של חיל המודיעין עד 1964.

בתום שירותו הצבאי התגורר במשך שנים מספר בניו יורק, שם למד פרסום ועבד בקונסוליה הישראלית בעיר כמפענח צופן (מפענח מברקים). עם שובו מניו יורק למד באוניברסיטה העברית בירושלים לימודי המזרח התיכון ועבד בקול ישראל ובערוץ הראשון. בתחילת שנות ה-70 של המאה ה-20 שירת כדובר הממשל הצבאי ביהודה ושומרון, תחת פיקודו של האלוף רפאל ורדי. בשנת 1973 החל לעבוד בעיתון "הארץ" וסיקר את ליבת הסכסוך הישראלי-פלסטיני משטחי יהודה ושומרון. היה מראשוני העיתונאים הישראלים שכתבו על מעשי העוולה שביצעו מדינת ישראל וצה"ל נגד האוכלוסייה הפלסטינית בשטחי יהודה ושומרון. ליטני קנה לעצמו שם של עיתונאי וכתב שטח מוערך, והרבה להיפגש גם עם מנהיגים פוליטיים פלסטינים וגם עם תושבים מהרחוב הפלסטיני, ולשמוע את נקודת מבטם על הסכסוך. הוא עבד בעיתון עד שנת 1985, ושימש גם הכתב המדיני של העיתון. לאחר מכן החל לעבוד עבור העיתון "ג'רוזלם פוסט", שם עבד כעורך לענייני המזרח התיכון, בין היתר באינתיפאדה הראשונה ובעיתון "חדשות".<ref name=":1" />

בשנת 1982 קיבל את אות זכויות האדם ע"ש אמיל גרינצוויג של האגודה לזכויות האזרח בישראל על פועלו העיתונאי לשיקוף מצב תושבי שטחי יהודה ושומרון הפלסטינים "כנתונים לממשל צבאי ונטולי רוב הכלים להתבטאות עצמית ועצמאית העומדים לרשות אזרחיה של המדינה השלטת עליהם", כך על פי נימוקי הזכייה.<ref></ref>

בשנות ה-90 של המאה ה-20 עבד בחברת החדשות של ערוץ 2 והיה העורך של היומן השבועי "השבוע" בערבית בערוץ 2.<ref></ref><ref name=":1"></ref>

בשנת 2000 פורסם ספר הבישול שכתב ביחד עם נעים עריידי, "לא על החומוס לבדו" בהוצאת מודן.<ref></ref>

מאז שנות ה-80 של המאה ה-20 פרסם ליטני, שחש חיבה גדולה לאירלנד, תרגומי שירה אירית בעיתונים ובכתבי-עת שונים. כן כתב, יחד עם רעייתו, לבנה, את "המיתולוגיה האירית" בסדרת המיתוסים של הוצאת מפה. בין היתר תרגם את ספרו של המשורר האירי שיימוס היני "סטיישן איילנד" בהוצאת כרמל.<ref></ref>

היה נשוי ללבנה, מתמטיקאית במקצועה,<ref></ref> ולהם שלושה ילדים. נפטר ב-12 בינואר 2022 בביתו בהוד השרון בגיל 78.

== קישורים חיצוניים ==
* 

== הערות שוליים ==

קטגוריה:עיתונאים ישראלים
קטגוריה:כתבים ישראלים
קטגוריה:דוברים ישראלים
קטגוריה:מתרגמים ישראלים
קטגוריה:זוכי אות אמיל גרינצוויג
קטגוריה:סגל הארץ
קטגוריה:כתבים מדיניים ישראלים
קטגוריה:פרשנים לענייני ערבים
קטגוריה:סגל חברת החדשות
קטגוריה:סגל קול ישראל
קטגוריה:סגל חדשות
קטגוריה:הערוץ הראשון: שדרנים ומנחים
קטגוריה:סגל הג'רוזלם פוסט
קטגוריה:בוגרי האוניברסיטה העברית בירושלים
קטגוריה:בוגרי גימנסיה רחביה
קטגוריה:חיילי יחידה 8200
קטגוריה:ישראלים שנולדו ב-1943
קטגוריה:ישראלים שנפטרו ב-2022
מורגן וייד

מורגן וייד (באנגלית: Morgan Wade; נולדה ב-10 בדצמבר 1994) היא זמרת-יוצרת, כותבת שירים אמריקאית.

== ביוגרפיה ==
מורגן וייד נולדה בפלויד, וירג'יניה שבארצות הברית. היא החלה לכתוב שירים כסטודנטית בקולג', ובשנת 2018, היא גייסה מוזיקאים דרך קרייגסליסט כדי להקליט את אלבומה הראשון Puppets with My Heart, שנזקף לזכות האחים החורגים. וייד סיפרה למגזין "רולינג סטון קאנטרי" שהיא קיבלה השראה לעשות זאת לאחר שנפרדה מהחבר שלה.<ref name="stone"></ref> וייד סיפרה גם שהלחץ של סיבוב הופעות והקלטה עם האחים החורגים הובילו להתפתחותה של התמכרות לאלכוהול.<ref name="stone"/>

בשנת 2018, היא שימשה כמופע חימום עבור ג'ייסון איסבל בהופעה בעיר הולדתה. טכנאי הגיטרה של אאיסבל תן את האלבום שלה לסאדלר ואדן, הגיטריסט בלהקת ה-400 Unit של איזבל. ואדן והמפיק פול אברסולד עזרו לה להרכיב אלבום נוסף במהלך השנתיים הבאות. האלבום, שכותרתו Reckless, יצא לאור על ידי חברת התקליטים "Thirty Tigers" בשנת 2021.<ref></ref> מכר 3,000 עותקים בשבוע הראשון שלו, Reckless הגיע למקום ה-14 במצעד הבילבורד Heatseekers. וייד סיפרה שפרסום האלבום נוצר בהשראת המאבקים שלה עם בריאותה הנפשית, מערכות יחסים קודמות ופיכחון.<ref></ref> מגזין "רולינג סטון קאנטרי" תיאר את האלבום שלויד יש "קצה מרופט של זמרת-יוצרת ששמה את אפה לאבן השחזה כבר זמן מה. בקול כמו עור בלוי, ווייד מתאר מערכות יחסים נואשות וספונטניות שמרגישות הכי חזקות כשהן בנקודת השבירה שלהן."<ref name="stone"/>

ב-8 באפריל 2021, יצא לאור הסינגל הראשון "Wilder Days", מתוך האלבום Reckless. בילי דוכס ממגזין "Taste of Country" תיאר את הנוכחות הווקאלית של ווייד בשיר כ"שריל קרואו קשוחה" וכינה את השיר "מורכב, עם אקורדים ודשדוש נוגה שצועק שברון לב, גם אם הסיפור שלה הוא במקרה הגרוע מהוסס ומהורהר".<ref></ref>

ב-5 בינואר 2022, הוציאה את הסינגל "Run" כחלק מהמדורה מחודשת של האלבום Reckless.<ref></ref>

בשנת 2023, בהיותה בת 27, נכללה ברשימת פורבס 30Under30.<ref></ref>

== דיסקוגרפיה ==
=== אלבומי אולפן ===
* 2018 Puppets with My Heart
* 2021 Reckless

==קישורים חיצוניים==

== הערות שוליים ==

קטגוריה:זמרות-יוצרות אמריקאיות
קטגוריה:זמרי-יוצרי קאנטרי אמריקאים
קטגוריה:פורבס 30Under30
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
אבי זקני

"אֲבִי זְקֵנִי" (1970) היא יצירת אמנות מאת האמן הישראלי משה גרשוני.
==תיאור==
העבודה "אבי זקני" מורכבת מתצלום משפחתי של משפחה יהודית, הלבושה בבגדים מסורתיים כהים. התמונה נלקחה מן האלבום המשפחתי של גרשוני ומציגה את אב סבו של האמן, וסביבו שאר בני המשפחה. אחד מן הילדים בתצלום הוא סבו של גרשוני. סביב ראשו של אב המשפחה צייר גרשוני עיגול רחב. בצד התצלום הצמיד גרשוני, בעזרת סלוטייפ שקוף, טקסט הכתוב במכונת כתיבה:אבי זקני, משה בן פלוני, גלף עץ.פלוצק, פולין, 1910.נקודת-ציון בחלל-זמן. בחרתי בנקודה זו בגלל מירב אפשרויות ההתייחסויות (שלי?) אליה וממנה. 

בשנת 1971 הוצגה העבודה בתערוכה "מושג + אינפורמציה", שהתקיימה במוזיאון ישראל (2 בפברואר 1971 - 5 במרץ 1971). ההתייחסות אליה העמידה במרכז את החידוש שבתצלום "רדי מייד". אולם, תיאור פרשנות מאוחרת של שרה בריטברג-סמל, מציגה אותה כביטוי מקדים ליצירתו של האמן. "כבר ברגע הרדיקלי ההוא", כותבת בריטברג-סמל, "בחר גרשוני תצלום של משפחתו בפולין, משפחה דתית, גלותית, חמולתית, טיפוסית מאירופה - זן נכחד. [...] הכל כבר כאן, בתצלום הזה: האישי, האוטוביוגרפי, השייכות, הזיכרון "משם", הילדים, האמנים. בעבודה רדיקלית מ-1970, [...] אפשר למצוא רמזי בדיעבד לחומרים שיזינו את לידתו השנייה כציייר, ב-1980".

את העיסוק ב"גלות", ניתן להסיק גם מהשוואה ליצירה צילומית דומה של גרשוני - "בנדיקטוס" (1974), שבה עשה האמן שימוש בתמונות של אביו ובכתובת "ציונית": "אבי נולד בפולניה 1904. למד חקלאות בצרפת. עלה לארץ בשנת 1929. נטע פרדסים.".

בהתייחסו אל העבודות המושגיות של גרשוני, כתב גדעון עפרת כי "קרע החלל והזמן ביצירת גרשוני מתגלה לנו כקרע של ערגה למקום אחר ולזמן אחר, אל רחם של תרבות אותוריטטיבית, אל חסות טרנסצנדנטלית-אותוריטטיבית ואל רחם אוטוביוגרפית של ילדות ומשפחתיות."

בשנת 2008 יצר גרשוני, על בסיס התצלום, ספר אמן בשם "עוד אני הולך אליו והוא לא ישוב אלי", בטכניקה של תצריב צילומי ב"הראל מדפיסים ומוציאים לאור".

== הערות שוליים ==

קטגוריה:משה גרשוני: ציורים
קטגוריה:ציור ישראלי
קטגוריה:ציורים משנות ה-1970
קטגוריה:יצירות משנת 1970
The Second Element

"The Second Element" (בעברית: "האלמנט השני") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, Dive.<ref name=":0"></ref> השיר יצא לאור בשנת 1993, על ידי חברת התקליטים A&M רקורדס, כסינגל השני מתוך האלבום.<ref name=":0" /> הוא נכתב על ידי תומאס שוורץ, פרנק פיטרסון, וייס ומתיאס מייסנר.<ref name=":0" />

במרוצת השנים, הוקלט השיר מספר פעמים בידי אמנים כדוגמת ססיליה ונרסטן , Blackmore's Night וריצ'י בלקמור.<ref></ref><ref></ref>

== רקע וכתיבה ==
השיר נכתב על ידי תומאס שוורץ, פרנק פיטרסון, וייס ומתיאס מייסנר והופק על ידי פיטרסון ושרה ברייטמן.<ref name=":2"></ref><ref name=":1"></ref> התקליטור סינגל כולל שלוש רצועות מ-Dive ורצועה אחת שאינה מתוכו: "The Second Element", "The Second Element" (גרסת האלבום), "Island" ו-"Rain".<ref name=":1" /> הרצועה שאינה חלק מ-Dive, "Rain", בולטת במיוחד וזאת, כיוון שהלחן שלה שנוצר על ידי פרנק פיטרסון כולל מילים שנכתבו על ידו ועל ידי אחותה של שרה, ניקולה ברייטמן.<ref name=":1" /> גרסת נוספת בשם "The Second Element II" נכללה ב-Dive גם כן.<ref name=":0" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150,000 השמעות.<ref name=":0" />

== גרסאות כיסוי ==
במרוצת השנים, הוקלט השיר מספר פעמים בידי אמנים כדוגמת:
* הזמרת ססיליה ונרסטן , שהקליטה אותו כחלק מאלבומה, Cecilia Vennersten.<ref></ref>
* הצמד Blackmore's Night , שהקליט אותו כחלק מאלבומו, Nature's Light.<ref></ref>
* הזמר ריצ'י בלקמור, שהקליט אותו גם כן; הווידאו קליפ של הגרסה פורסם באפריל 2021.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1993
|תקליט 7 אינץ' • תקליט 12 אינץ'
|A&M
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי שרה ברייטמן
קטגוריה:שירים באנגלית
קטגוריה:שירים על בדידות
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת A&M רקורדס
בוראטה

בוראטה (באיטלקית: Burrata) היא גבינה איטלקית מחלב פרה (לעיתים מחלב תאו), העשויה ממוצרלה ושמנת. המעטה החיצוני הוא גבינת מוצרלה מוצקה ואילו החלק הפנימי עשוי מ (שבבי מוצרלה) ושמנת, שמעניקה לה מרקם רך וייחודי.

== היסטוריה ==
מקור השם במילה האיטלקית Burro, שמשמעותה חמאה וזאת בגלל המרקם הרך של הגבינה. הגבינה הומצאה באמצע המאה ה-20 בחווה בעיר אנדריה שבחבל פוליה שבאיטליה. ב-2016 קיבלה גבינת Burrata di Andria מעמד גאוגרפי מוגן<ref></ref>.

== הכנת הגבינה ==
תהליך ההכנה דומה להכנת גבינת מוצרלה, אך כאשר נוצר גוש הגבינה יוצרים בתוכו מעין כיס ולתוכו מכניסים את חתיכות השמנת שנוצרו בתהליך יצירת הגבינה. בסוף התהליך מתקבלת מעין צורת שק שאותה קושרים בעזרת חוט. בעבר היו קושרים באמצעות עלי עירית טריים אשר היו מעידים על מידת הטריות של הגבינה כל עוד לא הצהיבו<ref name=":1" /><ref name=":0" />.

לגבינה חיי מדף קצרים של בין 24 שעות ל-72 שעות<ref name=":1" /><ref name=":0" />.

== קישורים חיצוניים ==

== הערות שוליים ==

קטגוריה:גבינות איטלקיות
קטגוריה:גבינות רכות
דין גיהנום

דין גיהנום (בקוריאנית: 지옥, באנגלית: Hellbound) היא סדרת דרמה, מתח ופנטזיה אפלה דרום קוריאנית המשודרת בנטפליקס החל מ-19 בנובמבר 2021.

ב-24 בספטמבר 2022 נטפליקס אישרה חידוש לעונה שנייה.

== תקציר העלילה ==
ישויות על-טבעיות שצצות ברחבי העולם ומשלחות אנשים לגיהנום מביאות להקמתה של קבוצה דתית שמבוססת על רעיון הצדק האלוהי.

== שחקנים ודמויות ==

=== דמויות ראשיות ===
*ג'ונג ג'ין-סו (יו אה-אין) - מנהיג כת של חברת האמת החדשה המתהווה.
*ג'ונג ג'ין-סו (פארק סאנג-הון) -
*ג'ון בתור ג'ין קיונג-הון (יאנג איק) - בלש.

=== דמויות משניות ===
*ג'ין הי-ג'ונג (לי רה) - בתו של ג'ין קיונג-הון.
*פארק ג'ונג-ג'ה (קים שין-רוק) - אם חד הורית נתונה להפגנה הפומבית הראשונה.

==קישורים חיצוניים==

* 

קטגוריה:סדרות דרמה
קטגוריה:סדרות דרמה דרום-קוריאניות
קטגוריה:נטפליקס: תוכניות וסדרות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות דרמת אימה
אורית הראל

אורית הראל (נולדה ב-1956)<ref></ref> היא סופרת, עיתונאית ועורכת ישראלית. היא למדה פסיכולוגיה ועיתונאות באוניברסיטת תל אביב, עבדה כעיתונאית בעיתון מעריב, מלמדת עיתונאות ועורכת תוכניות רדיו. אחד מספריה, "זה לא שאני לא אוהבת", זכה בפרס הזהב מטעם אגודת המו"לים.<ref></ref>

== ביוגרפיה ==
אורית הראל נולדה ב-1956 בתל אביב-יפו. היא למדה בתיכון בליך ברמת גן ואת שירותה בצה"ל שלה עשתה בחיל המודיעין.

לאחר מכן למדה הראל באוניברסיטת תל אביב, שם היא סיימה תואר ראשון בפסיכולוגיה ולימודי תעודה. היא למדה קורס בעיתונות באוניברסיטת ניו יורק, ולמדה לימודי העשרה בעיתונות באוניברסיטת תל אביב.

הראל עבדה בתור דיילת חברת אל-על, ובשנים 1986 עד 2007 הייתה עיתונאית במעריב, כתבת לענייני ספרות, עורכת מוסף התרבות, עורכת מוסף "סגנון, עורכת משנה של המגזין "סופשבוע" ועוד.

בפברואר 2007 עזבה הראל את מעריב, וקיבלה מינוי לדוברות משרד מבקר המדינה. היא ערכה והשתתפה בתוכניות אקטואליה ותרבות ברשת הרדיו הממלכתית "קול ישראל" וב-HOT3 בכבלים.<ref></ref>

הראל פרסמה חמישה רומנים שזכו לפרסום, ובעיקר הספר "זה לא שאני לא אוהבת" שזכה בפרס הזהב מטעם אגודת המו"לים.<ref></ref>

== חיים אישיים ==
אורית הראל מתגוררת בתל אביב-יפו.
אם לשתי בנות, שגדלו אצל אביהן.

== ספריה ==
* שם זמני (תל אביב: ספרית מעריב, תשנ"ג 1993)
* אי-הבנות קטנות (אור יהודה: ספרית מעריב, תשנ"ד 1994)
* נשיקה צרפתית (ירושלים: כתר, 1997)
* זה לא שאני לא אוהבת (ירושלים: כתר, 2004) <עריכה - אמנון ז'קונט>
* כל היודע דבר (ירושלים: כתר, 2009)

== תרגומים ==
* בטן-גב / ג'יל אייזנשטט (רמת-גן: כנרת, 1989)
* אהבה זה לא הכול / סול גורדון (רמת גן &nbsp;: רות סירקיס, תשנ"ו 1996)
* חדשות הערב / ארתור היילי (תל אביב: כנרת, 1990)
* במרוצת חיי: אוטוביוגרפיה / רות וסטהיימר (תל אביב: רות סירקיס, 1991)
* ספר הילד הבריא / מייק וננסי סמואליס (תל אביב: לי לך, תשנ"א)
* מה שנכון: המדריך המלא לכללי התנהגות בעולם העסקים הבינלאומי / לינדה ווין פיליפס (חולון: כנרת, 1997)
* אופטימיות נצחית / מאת לני רביץ (גבעתיים: אורנית, 2000)

==קישורים חיצוניים==

== הערות שוליים ==

קטגוריה:דיילות אל על
קטגוריה:סופרות ישראליות
קטגוריה:עורכות ישראליות
קטגוריה:עיתונאיות ישראליות
קטגוריה:דיילי אל על
קטגוריה:סופרים כותבי עברית
קטגוריה:סופרות כותבות עברית
קטגוריה:סופרים ישראלים
קטגוריה:עיתונאים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל מעריב
קטגוריה:בוגרי תיכון בליך
קטגוריה:בוגרות תיכון בליך
קטגוריה:דוברים ישראלים
קטגוריה:דוברות ישראליות
קטגוריה:עיתונאים כותבי עברית
קטגוריה:עיתונאיות כותבות עברית
קטגוריה:סגל קול ישראל
קטגוריה:עורכי עיתונים ישראלים
קטגוריה:עורכות עיתונים בשפה העברית
קטגוריה:עורכי עיתונים בשפה העברית
קטגוריה:עורכות עיתונים ישראליות
קטגוריה:ישראלים שנולדו ב-1956
קטגוריה:ישראליות שנולדו ב-1956
Qualys

קוואליס (באנגלית: Qualys) היא חברה אמריקאית רב-לאומית טכנולוגית המספקת שירותי IT ופתרונות אבטחת מידע בסביבות ענן<ref></ref>.

החברה מעסיקה כ-1,500 עובדים, מספקת שירות ל-19,000 לקוחות ברחבי העולם. מטה החברה נמצא בפוסטר סיטי שבקליפורניה, ארצות הברית<ref></ref>.

בשנת 2020, דיווחה החברה על הכנסות של כ-363 מיליון דולר<ref></ref>.

== היסטוריה ==
קוואליס הוקמה בשנת 1999 על ידי ד"ר פיליפ לנגלויס (Philippe Langlois) וגילס סאמון (Gilles Samoun).

בחודש דצמבר 2000, שחררה החברה את סורק הפגיעויות הראשון שלה העונה לשם QualysGuard<ref></ref>.

בשנת 2003, שחררה את סורק הפגיעויות האוטומטי FreeMap.

בשנת 2005, שחררה את QualysGuard Policy Compliance המשמש ככלי תאימות ואיסוף מידע מרכיבים ארגוניים לצורכי בקרה<ref></ref>.

בשנת 2009, שחררה סורק פגיעויות ליישומי אינטרנט בשם Web Application Scanning (WAS)<ref></ref>.

בשנת 2010, שחררה את Malware Detection Service, המאתר נוזקות בשרתי אינטרנט<ref></ref>.

בחודש יולי 2010, שחררה החברה את BrowserCheck, שירות לבדיקת דפדפני אינטרנט ותוספי פלאגין לאיתור פרצות אבטחה<ref></ref>.

בתאריך 28 בספטמבר 2012, החלה להיסחר בבורסה לניירות ערך הנאסד"ק וגייסה כ-87.5 מיליון דולר<ref></ref>.

בשנת 2014, שחררה החברה את חומת האש אפליקטיבית שלה, QualyGuard Web Application Firewall<ref></ref>.

בשנת 2015, שחררה החברה את מנהל רכיבי הרשת הארגונים, Qualys AssetView<ref></ref>.

בשנת 2017, רכשה קוואליס את חברת NetWatcher<ref></ref>.

בשנת 2018, רכשה קוואליס את חברת 1Mobility<ref></ref>.

== קישורים חיצוניים ==

* 

* [https://www.glassdoor.com/Reviews/Qualys-Reviews-E30935.htm פרופיל החברה] באתר Glassdoor.com 
* [https://www.globes.co.il/portal/instrument.aspx?instrumentId=543301&feeder=1&mode=trades מניית קוואליס], באתר גלובס פיננסי

== הערות שוליים ==

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
ראובן קולישר

ראובן קולישר (ברוסית: Руви́м Моисе́евич Ку́лишер (רובים מוסיביץ' קולישר) בכתיב יידי: קאָלישער; י"א באייר ה'תקפ"ח, 25 באפריל 1828 – י"א באלול ה'תרנ"ו, 20 באוגוסט 1896) היה סופר, רופא כירורג ועסקן יהודי, שחי ופעל ב באימפריה הרוסית. פרסם מאמרים ב"המליץ", "הצפירה" ובכתבי עת אחרים. בן למשפחת קולישר, משפחת מלומדים ואנשי ציבור ידועים שפעלו ברוסיה במאה ה-19 ובתחילת המאה ה-20.

==ביוגרפיה==
נולד למשה קולישר בדובנו, בגיל 20 התקבל לאוניברסיטת פטרבורג והיה הסטודנט היהודי השני שהתקבל לאוניברסיטה זו. הוא השלים את לימודי הרפואה והכירורגיה בשנת 1856.

קולישר פרסם מאמרים בתחום הרפואה, על מחלות עור (מאמר מצוטט שמתייחס גם לצרעת המקראית, פורסם בסביבות ~1860) ועל רעב וצמא (1868). בין השנים 1869–1876 השתלם בהיגיינה ורפואה צבאית במלגה ממשלתית.

בצעירותו היה קולישר מגויס להפצת השכלה בקרב היהודים. הוא נמנה עם מעריציו ומקורביו של יצחק בר לווינזון, והתכתובת ביניהם התפרסמה בשם "אגרות ריב"ל" (1896).

קולישר היה בעל תודעה לאומית עמוקה, כבר בצעירותו כסטודנט פרסם פואמה ברוסית בשם "תשובה לסלאבי", שנאסרה בפרסום בידי הצנזורה והופצה בכתב יד במשך שנים עד שהודפסה. ב-1861 פרסם את שירו "היהודי הנרדף לאחיו הנרדפים" שחיבר עשור קודם לכן.

זכרונותיו תחת הכותרת "סיכום התקוות והסיכויים של יהודי רוסיה במשך חמישים השנים 1838 – 1888" פורסמו על גבי גליונות כתב העת "ווסחוד" בשנים 1891–1894.

שנתיים לאחר תום פרסום הסדרה, בשנת 1896, נפטר ד"ר ראובן קולישר בקייב והוא בן 68 שנים.

בנו הצעיר מיכאיל קולישר היה כנר.

==לקריאה נוספת==
* יעקב נתנאלי-רותמן, העיר וקורותיה: ד"ר ראובן בן משה קולישר, בתוך: יעקב עדיני (עורך), דובנא : ספר זיכרון, תל אביב, תשכ"ו. עמ' 73–74.

==קישורים חיצוניים==
* 
* 
* 
* 

==הערות שוליים==

קטגוריה:סופרים יהודים רוסים
קטגוריה:רופאים יהודים רוסים
קטגוריה:עיתונאים יהודים רוסים
קטגוריה:יהודים מווהלין
קטגוריה:רוסים שנולדו ב-1828
קטגוריה:נפטרים ב-1896
קורפוס האוויר האיטלקי

קורפוס האוויר האיטלקי (באיטלקית: Corpo Aereo Italiano או בראשי תיבות: CAI), היה כינויו של כוח מיוחד בחיל האוויר המלכותי האיטלקי אשר לחם לצד הלופטוואפה במהלך הקרב על בריטניה במלחמת העולם השנייה. הכוח סבל ממחסור בציוד בכל תקופת קיומו והישגיו היו מוגבלים.

==היסטוריה==
בניטו מוסוליני התעקש שחיל האוויר המלכותי האיטלקי ישתתף גם הוא בקרב על בריטניה, ובעקבות כך הוקם קורפוס האוויר האיטלקי ב-10 בספטמבר 1940, וכלל בתחילה 50 מטוסי פיאט CR 42 ו-45 מטוסי פיאט G.50. המטוסים המריאו מאיטליה ונחתו בשדה תעופה גרמני בבלגיה. חלקם נהרסו בתאונות בדרך. בליל ה-25 באוקטובר ביצע קורפוס האוויר האיטלקי את הפשיטה הראשונה שלו. עד תחילת 1941 ביצעו אנשי הקורפוס 454 גיחות התקפה ו-480 גיחות הגנה. אנשי הקורפוס הטילו 44.87 טון פצצות. בתחילת 1941 צומצם כוחו של קורפוס האוויר באופן משמעותי, ומאז הוא ביצע בעיקר משימות הגנתיות בשמי בלגיה. באפריל 1941 פורק הכוח והמטוסים נשלחו חזרה לאיטליה.

==קישורים חיצוניים==

* [http://surfcity.kund.dalnet.se/falco_bob.htm The Falco and Regia Aeronautica in the Battle of Britain]
* [https://web.archive.org/web/20101014092818/http://www.time.com/time/magazine/article/0,9171,764937,00.html Time Magazine: Daily Damage]

קטגוריה:איטליה במלחמת העולם השנייה
קטגוריה:איטליה: היסטוריה צבאית
קטגוריה:הקרב על בריטניה
קטגוריה:איטליה: תעופה
איש של לילה

"איש של לילה" הוא סינגל של הזמרת הישראלית רוני דלומי, שיצא לאור ב-3 במאי 2015. זהו סינגל הבכורה מתוך אלבומה השלישי תסתכל עליי.

== רקע וכתיבה ==
השיר נכתב והולחן על ידי דלומי, ביחד עם אביב קורן והופק בידי אורי אבני. השיר מתאר מערכת יחסים בין גבר הפעיל בעיקר בשעות הלילה לאשה המעדיפה את שעות היום. הדוברת בשיר מתארת כיצד היא ממתינה לבן-זוגה שיבוא לחבק אותה לפני השינה. דלומי סיפרה שכתבה את השיר בעקבות שיחת טלפון לילית עם בעלה.

== ביקורת ==
מבקר המוזיקה יוסי חרסונסקי סקר את השיר בחיוב, תוך שהעניק לו ציון של ארבעה כוכבי זהב מתוך חמישה.

== מיקומי שיא ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רוני דלומי
קטגוריה:שירים על לילות
המפקד העליון של הכוחות המזוינים של שוודיה

המפקד ההעליון (בשוודית: Överbefälhavaren או בקיצור ÖB) הוא הדרג הפיקודי העליון בכוחות המזוינים של שוודיה. באופן רשמי הוא כפוף למלך שוודיה, אולם בפועל מתמנה בידי שר ההגנה והוא היועץ הצבאי הישיר של ממשלת שוודיה. מקביל לתפקיד הרמטכ"ל בצה"ל.

המפקד העליון הוא הקצין היחיד בצבא בדרגת גנרל (ארבעה כוכבים) או אדמירל. מטה המפקד העליון נמצא בארמון קרלברי שבסטוקהולם. המפקד העליון הנוכחי הוא מיקאל בידן שנכנס לתפקידו ב-1 באוקטובר 2015.

==היסטוריה==
לאורך כל שנות קיומו של צבא שוודיה, מפקדו העליון היה מלך שוודיה עצמו, וראשי הזרועות השונות בצבא היו כפופים לו ישירות. ב-1936 נחקק חוק מיוחד הקובע כי בזמן מלחמה יתמנה מפקד עליון מיוחד לצבא השוודי. ב-1939, בעקבות פרוץ מלחמת העולם השנייה, התמנה לראשונה מפקד עליון לצבא השוודי. ב-1942 הוחלט להעביר תיקון לחוק אשר קבע כי תפקיד המפקד העליון ימשיך להתקיים גם לאחר המלחמה. המפקד העליון נותר כפוף למלך בלבד עד 1974, אז נקבע כי הסמכויות בפועל על הצבא יועברו לידי הממשלה האזרחית.

==רשימת המפקדים העליונים==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
! width="480" | שר הביטחון הממנה
|-
| 105x105 פיקסלים || אולוף תורנל |צבא שוודיה || 8 בדצמבר 1939 || 31 במרץ 1944 || פר אלבין הנסון
|-
| 105x105 פיקסלים || הלגה יונג |צבא שוודיה || 31 במרץ 1944 || 31 במרץ 1951 || פר אלבין הנסון
|-
| 105x105 פיקסלים || נילס סוודלונד |צבא שוודיה || 31 במרץ 1951 || 30 בספטמבר 1961 || טאגה ארלנדר
|-
| 105x105 פיקסלים || טורסטן ראפ |חיל האוויר השוודי || 30 בספטמבר 1961 || 30 בספטמבר 1970 || טאגה ארלנדר
|-
| 105x105 פיקסלים || סטיג סינרגרן |צבא שוודיה || 30 בספטמבר 1970 || 30 בספטמבר 1978 || אולוף פלמה
|-
| 105x105 פיקסלים || לנארט ליונג |צבא שוודיה || 30 בספטמבר 1978 || 30 בספטמבר 1986 || תורביורן פלדין
|-
| 105x105 פיקסלים || בנגט גוסטפסון |צבא שוודיה || 30 בספטמבר 1986 || 30 ביוני 1994 || ינגוואר קרלסון
|-
| || אוּבֶה ויקטורין |חיל האוויר השוודי || 30 ביוני 1994 || 30 ביוני 2000 || קארל בילדט
|-
| 105x105 פיקסלים || יוהאן הידרשטט |צבא שוודיה || 30 ביוני 2000 || 31 בדצמבר 2003 || יירן פרסון
|-
| 105x105 פיקסלים || הוקאן סירן |הצי השוודי || 31 בדצמבר 2003 || 24 במרץ 2009 || יירן פרסון
|-
| 105x105 פיקסלים || סוורקר יוראנסון |צבא שוודיה || 24 במרץ 2009 || 30 בספטמבר 2015 || פרדריק ריינפלט
|-
| 105x105 פיקסלים || מיקאל בידן |חיל האוויר השוודי || 30 בספטמבר 2015 || מכהן ||סטפן לווןמגדלנה אנדשון
|}

==קישורים חיצוניים==

* 

*
קטגוריה:מפקדי צבאות סדירים בעת החדשה
קטגוריה:שוודיה: צבא וביטחון
נרימאן סאדק

נרימאן סאדק (בערבית: ناريمان صادق; 31 באוקטובר 1933 – 16 בפברואר 2005) הייתה אשתו השנייה של המלך פארוק והמלכה האחרונה של מצרים.

== ביוגרפיה ==

סאדק נולדה לחוסיין פהמי סאדק ביי, סגן שר התחבורה המצרי ולאסילה חנום, בתו של כאמל מחמוד, אחד מהאישים המפורסמים של נפת אל-מניא. פירוש שמה בשפה הפרסית הוא "הרוח היפה".

המלך פארוק התגרש מאשתו הראשונה, המלכה פרידה, בשנת 1948, לאחר נישואים של עשר שנים שבהם ילדה שלוש בנות, אך לא יורש זכר. במטרה להבטיח יורש זכר, וגם לעורר מחדש התלהבות ציבורית כלפי שושלת המלוכה, נישא לנרימאן סאדק.
נרימאן, שהייתה ידועה כ"סינדרלה של הנילוס" בשל הרקע המשפחתי שלה, נשלחה לשגרירות מצרים ברומא כדי ללמוד כיצד לבצע את תפקידיה המלכותיים. בהיותה ברומא היא לקחה על עצמה את זהות אחייניתו של השגריר כדי להסתיר את מטרת נוכחותה. בשגרירות למדה היסטוריה, נימוסים וארבע שפות אירופאיות. הרוזנת ליילה מרטלי, אחת הגברות התרבותיות והמנוסות ביותר באירופה, ליוותה את נרימאן כדי ללמד את ההיסטוריה שלה, ההתנהגות הכללית והנימוס של הקורטז' המלכותי. נרימאן התגוררה ברומא בשגרירות מצרים בווילה סבויה, שהייתה הבית הקודם של משפחת המלוכה האיטלקית שהתגוררה באותה תקופה באלכסנדריה. בגיל 17, היא נישאה לפארוק, ובכך הפכה למלכת מצרים. החתונה של בני הזוג הייתה מפוארת, נרימאן לבשה שמלת כלה רקומה ב-20,000 יהלומים, והשניים קיבלו מתנות רבות ויקרות.

ב-16 בינואר 1952, נרימן ילדה את בנם היחיד, אחמד פואד. מאוחר יותר באותה שנה, פארוק נאלץ להתפטר על ידי הקצינים שהובילו את המהפכה המצרית של 1952. ירש אותו בנו התינוק, שתפס את כס המלוכה כמלך פואד השני. אולם שלטונו הסמלי ברובו של פואד נקטע עם הקמתה של הרפובליקה במצרים, בשנה שלאחר מכן.

בעקבות התפטרותו של פארוק יצאה משפחת המלוכה לגלות (על סיפון היאכטה המלכותית "אל-מחרוסה") ביולי 1952. לאחר זמן נרימאן חזרה למצרים עם אמה. היא התגרשה מפארוק בפברואר 1954.

ב-3 במאי 1954 נישאה לאדהם אל-נקיב מאלכסנדריה, שהיה הרופא האישי של פארוק. נולד להם בן אחד, אכרם, ולאחר מכן התגרשה מאל-נקיב ב-1961.

ב-1967 נישאה לאיסמעיל פהמי, רופא נוסף. היא חיה בהתבודדות בפרבר הליופוליס בקהיר עד מותה.

== מותה ==
נרימאן פהמי מתה ב-16 בפברואר 2005 בבית החולים דאר אל פואד, בפאתי קהיר, מצרים, לאחר אירוע מוחי. שנותיה האחרונות עברו בהסתגרות בדירתה בשכונת הליופוליס היוקרתית בקהיר, שם התגוררה עם בעלה, איסמעיל פהמי.

==קישורים חיצוניים==

* 
* [https://web.archive.org/web/20220107100419/https://queennarriman.com/ נרימאן סאדק האתר הרשמי] (באנגלית)

קטגוריה:שושלת מוחמד עלי
קטגוריה:ילידי 1933
קטגוריה:נפטרים ב-2005
פול ספרינגר

פול ספרינגר הוא סופר, פרופסור והיסטוריון צבאי אמריקאי.

==ביוגרפיה==

ספרינגר נולד באיווה ב-1975, למד בבית הספר התיכון באורבנדייל, איווה ובאוניברסיטת טקסס A&M, וקיבל תואר ראשון בפסיכולוגיה ב-1997 ותואר דוקטור בהיסטוריה צבאית ב-2006.

ספרינגר הוא פרופסור להיסטוריה במכללת הפיקוד והסגל האווירי. בנוסף לימד באקדמיה הצבאית של ארצות הברית בווסט פוינט. <ref></ref> ספרינגר הופיע כיועץ בתוכניות בערוץ ההיסטוריה, בערוץ דיסקברי ובערוץ נשיונל ג'יאוגרפיק.

בשנת 2014 מונה ספרינגר לעמית בכיר במכון לחקר מדיניות חוץ.

ספרינגר חיבר מספר ספרים בנושא השבויים של אמריקה: טיפול בשבויי מלחמה ממלחמת העצמאות ועד למלחמה בטרור.

בשנת 2022 טען כי חייזרים יתקיפו את כדור הארץ בעזרת אסטרואידים בעלי חימוש או וירוסים קטלניים.

==הערות שוליים==

קטגוריה:אמריקאים שנולדו ב-1975
Wipro

וויפרו (באנגלית: Wipro) היא חברה הודית רב-תחומית טכנולוגית המספקת מוצרי צריכה שוטפים, פתרונות IT ושירותי ייעוץ<ref></ref>.

החברה מעסיקה כ-221,000 עובדים, מספקת שירות ללקוחות ברחבי העולם ומטה החברה נמצא בעיר בנגלור, הודו<ref></ref>.

בשנת 2021, דיווחה החברה על הכנסות של כ-10 מיליארד דולר<ref></ref>.

== היסטוריה ==
וויפרו הוקמה בשנת 1945 על ידי מוחמד פרמג'י (Mohamed Premji) תחת השם Western India Products, במטרה לייצר שמנים צמחיים ומזוקקים.

בשנת 1966, נפטר מוחמד ובנו עזים מונה ליו"ר החברה.

בתחילת שנות ה-70, החלה החברה לספק שירותי IT.

בשנת 1977, מותגה החברה מחדש תחת השם Wipro Products Limited.

בשנת 1982, מותגה החברה מחדש ושמה קוצר ל-Wipro<ref></ref>.

בשנת 1988, הקימה עם חברת ג'נרל אלקטריק מיזם משותף שהתמחה במוצרי אבחון והדמיה<ref></ref>.

בשנת 1990, החלה החברה למכור מוצרי טיפוח לתינוקות, תחת השם Wipro Baby Soft<ref></ref>.

בשנת 1992, החלה החברה לייצר ולמכור צילינדרים הידראוליים.

בתחילת המילניום, הקימה עם חברת Royal Dutch Telecom מיזם משותף כדי לספר שירותי אינטרנט בהודו.

בסוף שנת 2000, החלה להיסחר בבורסה לניירות ערך בניו יורק תחת השם WIT.

בשנת 2006, רכשה וויפרו את חברת הייעוץ cMango, תמורת כ-20 מיליון דולר<ref></ref>.

בשנת 2007, חתמה על הסכם עם חברת לוקהיד מרטין ורכשה את חברת Oki Techno Center<ref></ref><ref></ref>.

בשנת 2012, פיצלה את עסקיה שאינם מתחום ה-IT לחברה נפרדת בשם Wipro Enterprises<ref></ref> ורכשה את חברת Promax Applications Group תמורת כ-35 מיליון דולר<ref></ref>.

בשנת 2016, רכשה וויפרו את חברת שירותי הענן Appirio, תמורת כ-500 מיליון דולר<ref></ref>.

בשנת 2017, הרחיבה את פעילותה ופתחה משרדים בעיר לונדון, אנגליה<ref></ref>.

בשנת 2020, רכשה וויפרו את חברת שירותי הענן Rational Interaction<ref></ref>.

בחודש מרץ 2020, החלה החברה לעבוד במודל Work from Anywhere המאפשר לכל עובדי החברה לעבוד מכל מכל בעולם<ref></ref>.

בשנת 2021, רכשה וויפרו את חברות: Capco, Ampion, LeanSwift ו-TECT<ref></ref><ref></ref><ref></ref>.

== קישורים חיצוניים ==

* 

* [https://www.glassdoor.com/Reviews/Wipro-Reviews-E9936.htm פרופיל החברה] באתר Glassdoor.com 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הודו: מדע וטכנולוגיה
קטגוריה:חברות טכנולוגיה
קטגוריה:חברות הודיות
קטגוריה:תאגידים רב-לאומיים
קטגוריה:הודו: תעשייה
קטגוריה:חברות משפחתיות לשעבר
תומאס בוסייר

תומאס "טום" בוסייר (באנגלית: Thomas A. Bussiere) הוא קצין בדרגת גנרל, המשרת כמפקד פיקוד התקיפה הגלובלית של חיל האוויר של ארצות הברית.

==ביוגרפיה==
בוסייר סיים ב-1985 לימודי תואר ראשון בניהול מאוניברסיטת נורוויץ' בורמונט, אחת מהמכללות הצבאיות הוותיקות בארצות הברית. לאחר קורס טיס שירת כמדריך טיסה על מטוסי T-38 בבסיס חיל האוויר ויליאמס וכמדריך טיסה על מטוסי F-15E בבסיס חיל האוויר לנגלי. הוא השתתף באכיפת אזור אסור לטיסה בעיראק וב"מבצע לוחם עירני" ב-1994 בו הגיבו ארצות הברית ובעלות בריתה לתזוזת כוחות עיראקיים לכיוון כווית. בשנים 1996–1999 שימש כמדריך טיסה על מטוסי B-2 ספיריט בבסיס חיל האוויר ויטמן. הוא השתתף בהפצצות רבות במהלך מבצע כוח מאוחד ב-1999 ובאפריל אותה שנה הוביל מבנה של שני מטוסי B-2 במשימת הפצצה, לראשונה ללא חיפוי אוויר, כנגד מטרות ביוגוסלביה. על פועלו עוטר בצלב התעופה המצוינת.

ביוני 2004 מונה למפקד טייסת ההפצצה 325 ובספטמבר 2005 מונה למפקד טייסת ההפצצה 13, שתיהן טייסות B-2. ביולי 2007 מונה למפקד להק המבצעים 509 ובמאי 2009 מונה לסגן ראש מטה הכוח הבינלאומי בעיראק. לאחר מכן שימש עוזרו של מפקד פיקוד התקיפה הגלובלית. בדצמבר 2010 מונה למפקח הכללי של חיל האוויר.

ביוני 2012 מונה למפקד כנף ההפצצה 509 בבסיס ויטמן. ב-2014 מונה לסגן מפקד לענייני נשק גרעיני במטות המשולבים. באוקטובר 2016 מונה למפקד חיל האוויר השמיני של ארצות הברית.

באוגוסט 2018 קודם לדרגת לוטננט גנרל ומונה למפקד פיקוד אלסקה ומפקד חיל האוויר ה-11. באפריל 2020 מונה לסגן מפקד הפיקוד האסטרטגי של ארצות הברית.

בדצמבר 2022 הועלה לדרגת גנרל ומונה למפקד פיקוד התקיפה הגלובלית של חיל האוויר של ארצות הברית.

במהלך שירותו צבר מעל 3,400 שעות טיסה על מטוסי B-1 לנסר, T-38 טאלון, B-2 ספיריט ו-F-15.

בוסייר בעל תואר שני בלימודים אסטרטגיים ממכללת המלחמה של צבא ארצות הברית ובוגר קורס קצינים בכירים מהאוניברסיטה לביטחון לאומי.

==קישורים חיצוניים==

* [https://www.af.mil/About-Us/Biographies/Display/Article/108798/lieutenant-general-thomas-a-bussiere/ ביוגרפיה] באתר חיל האוויר של ארצות הברית

==הערות שוליים==

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית האוויר
קטגוריה:טייסי חיל האוויר של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מפקדי פיקוד התקיפה הגלובלית של חיל האוויר של ארצות הברית
קטגוריה:אמריקאים שנולדו ב-1963
דויד קוקס

סֵר דויד ר. קוקס (באנגלית: George Edward Pelham Cox; 15 ביולי 1924 – 18 בינואר 2022) היה סטטיסטיקאי בריטי. עבודותיו של קוקס עסקו בתחומים רבים, ובהם ניתוח נתונים איכותיים, ניתוח השרדות ותכנון ניסויים.

== ביוגרפיה ==
קוקס נולד בעיר ברמינגהאם באנגליה. הוא למד מתמטיקה בקולג' סנט-ג'ון באוניברסיטת קיימברידג'. לאחר מכן למד באוניברסיטת לידס, וב-1949 קיבל תואר דוקטור לסטטיסטיקה. בין 1944 ל-1946 עבר במכון המחקר של חיל האוויר המלכותי, ולאחר מכן במכון המחקר של תעשיית הצמר. בין 1956 ל-1966 היה מרצה, ולאחר מכן פרופסור לסטטיסטיקה במכללת בירקבק באוניברסיטת לונדון. ב-1966 היה לראש החוג לסטטיסטיקה באימפריאל קולג' בלונדון, ומאוחר התמנה לתפקיד ראש המחלקה למתמטיקה שם. בין 1966 ל-1991 היה העורך של כתב העת ביומטריקה. ב-1988 מונה לנאמן בקולג' נופילד באוניברסיטת אוקספורד והיה לחבר המחלקה לסטטיסטיקה שם. הוא פרש רשמית מתפקידיו ב-1994.

קוקס נפטר בשנת 2022, בגיל 98.

== עבודתו המדעית==
עבודתו המדעית של קוקס התפרשה על תחומים רבים. בין תרומותיו העיקרות:
* מודל הרגרסיה הלוגיסטית, המאפשר את ניתוח הקשר בין משתנה איכותי ובין משתנים נוספים<ref></ref>.
* מודל הסיכונים הפרופורציונליים (הידוע בשם "מודל קוקס") לניתוח נתוני השרדות<ref></ref>. המאמר בו הוצג מודל זה צוטט מעל ל-56000 פעמים.
* תהליך קוקס, שהוא הכללה של תהליך פואסון
* טרנספורמציית בוקס-קוקס, שהיא עבודה משותפת עם ג'ורג' בוקס. מסופר כי הטרנספורמציה פותחה לאחר שבוקס וקוקס חשבו כי יהיה משעשע לפתח ביחד שיטה סטטיסטית שתיקרא על שם שניהם.

בסך הכל קוקס פרסם מעל 300 מאמרים וספרים.

== הכרה מקצועית ופרסים ==
קוקס זכה לפרסים רבים, החשוב שבהם הוא הפרס הבינלאומי לסטטיסטיקה, שהוענק לו ב-2017. הוא היה הזוכה הראשון בפרס זה. כמו כן, הוא היה עמית החברה המלכותית לסטטיסטיקה, וזכה במדליית הכסף על שם גאי המוענקת מטעם החברה ב-1961, ובמדליית הזהב ב-1973. ב-1973 נבחר לעמית של החברה המלכותית של לונדון, זכה לתואר אבירות מידי המלכה אליזבת השנייה בשנת 1985 ונבחר לעמית כבוד של האקדמיה הבריטית בשנת 2000. כמו כן היה חבר באקדמיה הלאומית למדעים של ארצות הברית. בשנת 1990 זכה בפרס קטרינג למחקר הסרטן עבור פיתוח מודל הסיכונים הפרופורציונליים. ב-2005 זכה במדליית ג'ורג' בוקס. בשנת 2010 הוענק לו מדליית קופלי של החברה המלכותית על תרומתו המכוננת לתיאוריה וליישומי הסטטיסטיקה. בשנת 2016, הוא זכה בפרס חזית הידע של קרן BBVA בקטגוריית מדעי היסוד ביחד עם בראדלי אפרון, לפיתוח שיטות סטטיסטיות "חלוציות ובעלות השפעה עצומה" שהוכחו הכרחיות להשגת תוצאות אמינות בספקטרום עצום של דיסציפלינות מרפואה ועד אסטרופיזיקה, גנומיקה או פיזיקת חלקיקים.

== קישורים חיצוניים ==

* 

==הערות שוליים==

קטגוריה:סטטיסטיקאים אנגלים
קטגוריה:סגל אימפריאל קולג'
קטגוריה:זוכי מדליית קופלי
קטגוריה:בריטים שנולדו ב-1924
קטגוריה:בריטים שנפטרו ב-2022
הר שארפ (אנטארקטיקה)

מפת חלקו הצפוני של רכס סנטינל
הר שארפ (באנגלית: Mount Sharp) הוא הר בחלקו הצפוני של רכס סנטינל המהווה את מחציתם הצפונית של הרי אלזוורת' בארץ אלזוורת' במערב אנטארקטיקה שבאנטארקטיקה.

גובהו של ההר מעל 3,359 מטרים מעל פני הים, גובהו של ההר 3,000 מטרים מעל פני הים}, והוא ההר ה-237 בגובהו באנטארקטיקה.

הר שארפ ממוקם 3.2 קילומטרים דרומית--מזרחית מהר בארדן;

הר שארפ מתנשא מעל קרחון ז'נדה שמצפון לו, ומעל קרחון סאבאזיוס שממזרח לו.

== היסטוריה ==
=== גילוי ומיפוי ההר ===

ההר מופה לראשונה על ידי משלחת מרי בירד לנד לחציית אנטארקטיקה ( Marie Byrd Land Traverse party), אשר חקרה את אנטארקטיקה בעונת המחקר (הקיץ האנטארקטי) 1957–1958, בפיקודו של צ'ארלס ר. בנטלי.

=== מקור השם ===

משלחת מרי בירד נתנה להר את שמו.

המשלחת קראה להר על שם פרופסור רוברט פיליפ שארפ (Robert Phillip Sharp), חבר בפאנל הטכני לחקר הקרחונים (the Technical Panel on Glaciology), חלק מהוועדה הלאומית של ארצות הברית ( U.S. National Committee), במסגרת השנה הגיאופיזית הבינלאומית (IGY).

== לקריאה נוספת ==


<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT10&lpg=PT10&dq=%22Mount+Sharp%22+Antarctica&source=bl&ots=CaC8ydZA08&sig=ACfU3U2WDKh30eOxcJZFhXVDHLMrN0EvFg&hl=en&sa=X&ved=2ahUKEwiXgoDi0cD1AhWSQUEAHSMTAYI4PBDoAXoECBEQAw#v=onepage&q=%22Mount%20Sharp%22%20Antarctica&f=false Ellsworth Mountains - Mountaineering in Antarctica: Travel Guide]</div>

== קישורים חיצוניים ==
* [https://web.archive.org/web/20210602232540/https://geonames.usgs.gov/apex/f?p=gnispq:5:::NO::P5_ANTAR_ID:13662 הר שארפ] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131483 הר שארפ] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13104&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר שארפ] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-sharp-antarctica/ הר שארפ] באתר peakery (מידע על אתרים סמוכים)

== הערות שוליים ==

שארפ
למור חום-צוואר

למור חום-צוואר (שם מדעי: Eulemur collaris) הוא מין של פרימט מהסוג למור שחי באי מדגסקר.

== מאפיינים ==
אורכו של הלמור חום הצוואר 39 עד 40 סנטימטרים בתוספת זנב שאורכו 50 עד 55 סנטימטרים ומשקלו 2.2 עד 2.5 קילוגרמים. למור זה בעל פרווה וצוואר בצבע חום (זה מקור שמו של הלמור). הלמור חום הצוואר דומה מאוד למינים למור אפור-ראש (Eulemur cinereiceps) וללמור חום (Eulemur fulvus). בעבר הלמור חום הצוואר היה תת-מין של המין למור חום אך הופרד למין עצמאי. הלמור חום הצוואר חי ביערות לא צפופים בדרום-מזרח מדגסקר וניזון בעיקר מפירות. הלמור חום הצוואר עוזר להפיץ את הזרעים של צמחים אנדמיים למדגסקר. הלמור חום הצוואר פעיל גם ביום וגם בלילה. הטורפים של הלמור חום הצוואר הם טורפי מדגסקר כמו הפוסה, עקב מדגסקר, ינשופיים וחנק קרקע מלגשי. לא ידוע הרבה על אורח חיו של הלמור חום הצוואר אך כמו מרבית הלמורים והחי במדגסקר הוא נמצא בסכנת הכחדה עקב בירוא יערות נרחב באי וציד.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1817
קטגוריה:טקסונים שתוארו בידי אטיין ז'ופרואה סנט-אילר
קטגוריה:למוריים